ამერიკელები ბინ ლადენის სიკვდილს ზეიმობენ
ნიუ იორკის "თაიმს სქვერიდან" თეთრ სახლამდე რიგითი ამერიკელები ოსამა ბინ ლადინის სიკვდილს პატრიოტული სიმღერებითა და ხმაურიანი დემონსტრაცი
ვიდრე შეერთებული შტატების პრეზიდენტი ბარაკ ობამა ოსამა ბინ ლადენის სიკვდილთან დაკავშირებით საგანგებო განცხადებით გამოვიდა, თეთრი სახლის წინ ვაშინგტონში და 11 სექტემბერის ტერორისტული თავდასხმის ადგილას ნიუ იორკში ასობით ამერიკელი შეიკრიბა. ისინი ალ ყაიდას ლიდერის დაღუპვას ზეიმობდნენ, იუწყებიან ამერიკის ხმის ჟურნალისტები დერეკ ჰენკლი და ჯულიან მაკკელოგი. ნიუ იორკის თაიმს სქვერიდან თეთრ სახლამდე რიგითი ამერიკელები ოსამა ბინ ლადინის სიკვდილს პატრიოტული სიმღერებითა და ხმაურიანი დემონსტრაციებით აღნიშნავდნენ. პრეზიდენტის განცხადებამ მყისვე სახალხო ზეიმი გამოიწვია. თაიმ სქვერში ხალხი სარეკლამო ეკრანების წინ შეირიკიბა და ახალ ამბებს შესცქეროდა. - აღნიშნავს თაიმს სქვერზე მყოფი ტურისტი პემ სათერი. დროშების ფრიალით ახალგაზრდები ამაყად ამერიკის ეროვნულ ჰიმნს მღეროდნენ. პრეზიდენტ ობამას განცხადებიდან სულ რამდენიმე საათში თეთრი სახლის წინ შეკრებილ ათასობით ამერიკელს შორის კოლექტიური ეიფორიის გრძნობა შეინიშნებოდა. ბევრისთვის ეს თვითდაკვირვების მომენტიც გახლდათ. ისინი იხსენებდნენ დაახლოებით 3,000 ადამიანს, ვინც 2001 წლის 11 სექტემბერის მუხანათურ ტერორისტულ თავდასხმაში დაიღუპა, რომელზეც ოსამა ბინ ლადენმა პასუხისმგებლობა აიღო. - აღნიშნა სტუდენტმა კეთრინ კოსტელომ. ხოლო საზღვაო ქვეით ჯეიქ დილიბერტოსთვის ეს იყო სწორედ ის დღე, რომლისთვისაც იგი იბრძვოდა. - განაცხადა საზღვაო ქვეითმა დილიბერტომ. გვიანობამდე თეთრი სახლის წინ პატრიოტული სიმღერები ისმოდა. პრეზიდენტის განცხადებიდან ორი საათის შემდეგ, შეერთებული შტატების საიდუმლო სამსახურმა სპეციალური ბარიერები დააყენა რათა მოზღვავებული ხალხი თეთრი სახლის ღობისგან დაშორებული ყოფილიყო. იქ შეკრებილებისთვის ბინ ლადენის სიკვდილის ისტორიული მნიშვნელობა თეთრი სახლის ჭიშკარს სცილდებოდა. - განაცხადა აღმფრთოვანებულმა სტუდენტმა სანი შიმ. მსოფლიოს ლიდერებმა შეერთებული შტატების სამხედრო ძალების ესოდენ მნიშვნელოვანი მიღწევა შეაქეს. თუმცა იმავდროულად ისინი შეშფოთებას გამოთქვამენ, რომ ბინ ლადენის სიკვდილის შედეგად უსაფრთხოების თვალსაზრისით მდგომარეობა დაიძაბება. თეთრ სახლში კი პრეზიდენტის გზავნილის ერთ-ერთ მთავარ თემას წარმოადგენდა ის, რომ შეერთებული შტატების სამართალს არავინ გაექცევა.